Document ID: 32006R0852

32006R0852
L 158/9
SLUŽBENI LIST EUROPSKE UNIJE
09.06.2006.
UREDBA KOMISIJE (EZ) br. 852/2006
od 9. lipnja 2006.
o izmjeni Uredbe (EZ) br. 793/2006 o utvrđivanju određenih detaljnih pravila za primjenu Uredbe Vijeća (EZ) br. 247/2006 o utvrđivanju posebnih mjera za poljoprivredu u najudaljenijim regijama Unije
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 247/2006 od 30. siječnja 2006. o utvrđivanju posebnih mjera za poljoprivredu u najudaljenijim regijama Unije (1), a posebno njezin članak 30.,
budući da:
(1)
Uredbom (EZ) br. 247/2006 zamjenjuju se postojeći aranžmani u najudaljenijim regijama koji su utvrđeni uredbama Vijeća (EZ) br. 1452/2001 (2), (EZ) br. 1453/2001 (3) i (EZ) br. 1454/2001 (4) te se ove uredbe stavljaju izvan snage. Temeljem njezinoga članka 33., ona će se za svaku dotičnu državu članicu primijeniti od datuma na koji Komisija obavijesti o svojem odobrenju za cjelokupni program na kojeg upućuje članak 24. stavak 1.
(2)
Člankom 33. Uredbe (EZ) br. 247/2006 predviđa se da će se uredbe (EZ) br. 1452/2001, (EZ) br. 1453/2001 i (EZ) br. 1454/2001 primjenjivati do datuma na koji Komisija obavijesti dotičnu državu članicu o svojem odobrenju cjelokupnoga programa na koji upućuje članak 24. stavak 1. Uredbe (EZ) br. 247/2006. Prema tome, trebalo bi naglasiti da mjere usvojene za primjenu uredbi (EZ) br. 1452/2001, (EZ) br. 1453/2001 i (EZ) br. 1454/2001 treba primijeniti jedino do toga datuma.
(3)
S time u vezi, trebalo bi omogućiti da se prijave predane na temelju mjera usvojenih za provedbu uredbi (EZ) br. 1452/2001, (EZ) br. 1453/2001 i (EZ) br. 1454/2001 i do datuma obavijesti cjelokupnoga programa na kojeg upućuje članak 24. stavak 1. Uredbe (EZ) br. 247/2006 riješe u okviru dogovora uvedenih tom Uredbom, a posebno u kontekstu cjelokupnoga programa na koji upućuje njezin članak 24. stavak 1.
(4)
Uredbu Komisije (EZ) br. 793/2006 (5) stoga treba izmijeniti kako bi se uvele prijelazne mjere potrebne za osiguranje glatkog prijelaza s dogovora na snazi za 2005. na mjere uvedene Uredbom (EZ) br. 247/2006.
(5)
Mjere predviđene u ovoj Uredbi su u skladu s mišljenjem Upravljačkog odbora za izravna plaćanja,
DONIJELA JE OVU UREDBU:
Članak 1.
Sljedeći članak 52.a umetnut je u Uredbu (EZ) br. 793/2006:
„Članak 52.a
Prijelazne mjere
1. Mjere usvojene za provedbu uredbi (EZ) br. 1452/2001, (EZ) br. 1453/2002 i (EZ) br. 1454/2001 koje su valjane nakon 31. prosinca 2005. ostat će primjenjive do datuma kada Komisija obavijesti dotičnu državu članicu o svojem odobrenju cjelokupnoga programa na koji upućuje članak 24. stavak 1. Uredbe (EZ) br. 247/2006.
2. Ova Uredba obuhvaća prijave koje su predane na temelju mjera usvojenih za provedbu, u odnosu na 2006., uredbi (EZ) br. 1452/2001, (EZ) br. 1453/2001 i (EZ) br. 1454/2001, a do datuma obavijesti navedenog u stavku 1. ovog članka, ili koje su predane nakon toga datuma.”
Članak 2.
Ova Uredba stupa na snagu na sedmog dana od dana objave u Službenom listu Europske unije.
Primjenjuje se od 1. siječnja 2006.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 9. lipnja 2006.

Labels: 15
19
5
6